text: "Allah Madaukakin Sarki cikin Alkur'ani mai girma ya yi wa Annabinsa (tsira da amincin Allah su tabbata a gare shi) umurni da cewa: ""Sai ka daidaitu kamar yadda aka umurce ka, kai da wadanda suka tuba tare da kai, kuma kada ku yi shisshigi"" (Suratu Hud 11:112) Da kuma cewa ""Saboda wannan sai ka yi kira, kuma ka tsaya daidai kamar yadda aka umurce ka"" (Suratush Shura 42:15) haka nan kuma a cikin Alkur'ani din ta bakin annabi Musa (amincin Allah ya tabbata a gare shi) yana cewa: ""Musa ya ce wa mutanensa, 'Ku nemi taimakon Allah, ku kuma yi hakuri."